. . Мел ч1ог1а доза доцуш майра къам ду нохчий шаьш ц1ахь боцуш, т1елата баханчохь а. Сайна дагадеъанчуьра церан цхьана т1елатарх дуьйцур ду ас шуна, бохуш яздо А. Л. Зиссермана. Уьш цхьайтта нохчо вовшахкхеттера. Теркал сехьа а бевлла, шайна цхьа х1онц йолу меттиг лоьхуш бара уьш. Пошта йог1у некъ бара церан тидамехь берг. Червленнехь делахь, Ищорскехь делахь и казакаш бехачехь дара и. Г1алг1азакхийн цхьана пикетана хаабеллера къайлах Теркал сехьабевлла уьш. Цара станице орца даьккхира. Буьйса юккъеяхана хан яра и. Нохчий шаьш ц1абоьлха моттийта Терка т1ехь гечо долчу аг1ор д1аг1оьртира. Уьш т1екхоччушехь, мила ву, х1ун ду хаттар доцуш, бодашкахь герзаш т1едетта долийра. Шолг1а гечо долчу аг1ор иштта дара. Т1аккха нохчий, шаьш юьхьарлаьцначу аг1ор-ног1ийн аренашка д1ахахкабелира. Цигахь буьйса а яьккхина, шолг1ачу дийнахь почта яккха дагахь хиллачух тера дара уьш.